b'\n_START_ARTICLE_\nJakamari\n_START_SECTION_\nOpis\n_START_PARAGRAPH_\nJakamari su malene do srednje velike ptice, 14-34cm duge i te\xc5\xbeine od 17 do 75 grama. Elegantne su ptice s dugim repovima i kljunovima. Po izgledu i pona\xc5\xa1anju su sli\xc4\x8dniji p\xc4\x8delaricama Starog svijeta, jer ptice najprilago\xc4\x91enije \xc5\xbeivotu u zraku imaju kratke i \xc5\xa1iroke kljunove, za razliku od dugih i tankih kljunova jakamara. Noge su kratke i slabe, a stopala zigodaktilna. Perje je \xc4\x8desto svijetlo, iako je sasvim blijedo kod nekih vrsta. Postoje samo manje razlike izme\xc4\x91u spolova (mu\xc5\xbejaci \xc4\x8desto imaju bijelu pjegu na grlu)._NEWLINE_Insektojedi su, i jedino veliki jakamar ponekad jede malene gu\xc5\xa1tere i paukove.\n_START_SECTION_\nRazmno\xc5\xbeavanje\n_START_PARAGRAPH_\nNa\xc4\x8din razmno\xc5\xbeavanja jakamara nije dobro prou\xc4\x8den. Misli se da su monogamni, iako kod nekoliko vrsta i druge jedinke poma\xc5\xbeu roditeljima u odgajanju pti\xc4\x87a. Gnijezde se u rupama u tlu ili termitnjacima. Vrste koje se gnijezde na tlu to obi\xc4\x8dno rade blizu rijeka (i odnedavno blizu puteva), ali \xc4\x87e se gnijezditi u tlu koje dr\xc5\xbei korijenje palog drve\xc4\x87a ako ovakva gnijezdili\xc5\xa1ta nisu dostupna. Ponekad su kolonijalni. \xc5\xbdenka nese 1-4 jajeta, naj\xc4\x8de\xc5\xa1\xc4\x87e 2-4. Oba roditelja ih inkubiraju. O periodu inkubacije se malo zna. Pti\xc4\x87i se legu s paperjem, \xc5\xa1to je jedinstveno za djetlovke.'